CELEX: 62011CN0323
Language: el
Date: 2011-06-22 00:00:00
Title: Υπόθεση C-323/11: Προσφυγή της 22ας Ιουνίου 2011 — Ευρωπαϊκή Επιτροπή κατά Βασιλείου της Δανίας

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/3
            
         Προσφυγή της 22ας Ιουνίου 2011 — Ευρωπαϊκή Επιτροπή κατά Βασιλείου της Δανίας
   (Υπόθεση C-323/11)
   2011/C 282/05
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Ι. Χατζηγιάννης και U. Nielsen)
   
      Καθού: Βασίλειο της Δανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Δανίας, παραλείποντας να δημοσιεύσει τα τελικά σχέδια διαχειρίσεως λεκάνης απορροής ποταμού μέχρι τις 22 Δεκεμβρίου 2009 και παραλείποντας να αποστείλει στην Επιτροπή αντίγραφα των σχεδίων αυτών μέχρι τις 22 Μαρτίου 2010, παρέβη τις υποχρεώσεις που υπέχει από την οδηγία 2000/60/ΕΚ (1) του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων·
            
         
               —
            
            
               να καταδικάσει το Βασίλειο της Δανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 13, παράγραφοι 1, 2 και 6, της οδηγίας ορίζει ότι τα κράτη μέλη όφειλαν α θεσπίσουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την οδηγία μέχρι τις 22 Δεκεμβρίου 2009 και να αποστείλουν αντίγραφά τους στην Επιτροπή μέχρι τις 22 Μαρτίου 2010.
   Δεδομένου ότι η Επιτροπή δεν έχει στη διάθεσή της πληροφορίες βάσει των οποίων να είναι σε θέση να διαπιστώσει ότι θεσπίσθηκαν οι αναγκαίες διατάξεις, πρέπει να θεωρήσει ως δεδομένο ότι η Δανία δεν έχει ακόμη θεσπίσει τις διατάξεις αυτές και ότι, ως εκ τούτου, δεν έχει εκπληρώσει τις υποχρεώσεις που υπέχει από την οδηγία.
   
      (1)  EE L 327 της 22.12.2000, σ. 1.